Semjon Iwanowitsch Deschnjow

Da **Semjon Iwanowitsch Deschnjow** (, wiss. Transliteration **'; * um 1605 in Weliki Ustjug in da Oblast Wologda; † [[1673]] in [[Moskau]]) wor a [[Russland|russischa]] Kosak, Entdecka, Obnteira, Pöztiahaundla, Endecka und Seefoara. Ea hod oanigs zua Eafoaschung vo Noadostsibirien beidrogn.

== Sei Lebm ==

Da Semjon Iwanowitsch Deschnjow (russisch: Семён Иванович Дежнёв) is uma 1605 in Weliki Ustjug in Oblast Wologda gboan. Gstuam isa uma 1673 in Moskau. Ea woa a Kosak, Pöztiajaga und Haundla, Endecka und Seefoara.

== Seine Entdeckungsroasn ==

Sei Zar, da Peta da Grosse hod eam noch Ostsibirien gschickt ums Laund und de Küstn za eafoschn.
Ea hed scho 1645 sei Roas noch [[Ostsibirien]] eini mocha woin, owa weis Wedda so schiach woa, hoda wida umdraan missn. Owa 1648 hods daun passt. Ma hod dmois glabt das a Laundvabindung zwischn [[Sibirien]] und [[Alaska]] gibd oda wenigstns a Boa gressane Insln lingan. Weu da Poatogis **João da Gama**, oisn amoi so weid nochn Nuadn otrim hod vo oan Gamalaund (**Terre de la Compagnie**) gschwaföt hod, des doat im Nuadn lign soat. Zeascht hod ea, da Deschnjow mid sein Kolega **Fedot Alexejewitsch Popow** de Tschuktschnhobinsl entdeckt ( midn Ostkap) und nochand hod ea vo da **Kolymamündung** bis zua **Anadyyrmündung** die Ostspizn vo Asien umrund, waun ma vo da Ratwanow Insl amoi olost.

Mid seina Seefoat hod ea ois easchta weissa Mau bwisn das Alaska und Sibirien ned vabundn woan.

<gallery>
BeringSt-close-VE.jpg|Tschuktnhoibinsl, und danem des [[USA|amerikanischn]] Kap Prinz of Wales
Russia_Chukotka_Autonomous_Okrug_relief_location_map.png|Ostsibirien midn Kap Deschnjow
</gallery>

== De Roasafzeichnung ==

Iwa sei Roas hod ea an Bricht gschriebn. Dea is owa von Gouvaneua ned weida noch [[Sankt Petersburg|St. Petasbuag]] gschickt wuan und so is dea in Irkuzk lign blim und vastaubt.
Eascht 1736 is dea Roasbricht vum deitsch-russischn Historika **Gerhard Friedrich Müller** ( Fjodor Iwanowitsch Miller) 1705-1783 entdeckt wuan. Da Müller wiad a ois Votta da sibirischn Gschichtsschreiwung gnennd.

Damid hod ea bwisn das da Deschnjow da easche Umsegla woa, nu uma 80 Joa vuam **Vitus Bering** und uma 130 Joa vuam **James Cook*'.

Des Ostkap is daun eam zua Eahr s`Deschnjow Kap gnennd wuan.
Owa eigentli missads heid a Deschnjowsee und a Deschnjowstrossn und ned Beringsee oda Beringstrossn hoassn.

<gallery>
Gerhard_Friedrich_M%C3%BCller.jpg|De oanzige Zeichnung vom deitsch-russischn Historika Müller
OmegaNasaNOrwayJapanDakota.png|De Noadpoiregion
Monument to Semyon Dezhnev, Cape Dezhnev.jpg|Deschnjow Denkmoi af Kap Deschnjow
</gallery>

== Schau aa ==

== Litaradua ==

* Salentiny, Fernand: *DuMonts Enzyklopädie der Seefahrer und Entdecker*. S. 144-145. Monte von Dumont, Köln 2002, ISBN 3-8320-8718-4
* Peter Littke, *Vom Zarenadler zum Sternenbanner. Die Geschichte Russisch-Alaskas*, Essen 2003, ISBN 3-88400-019-5. [mit interessanten biografischen Fakten über Deschnjow]
* Semionov, Youri, *La conquête de la Sibérie du IXe siècle au XIXe siècle*. Payot, Paris 1938. - Deutsch: Jurij N. Semjonow: *Die Eroberung Sibiriens*. Berlin: Ullstein 1937.
* Müller, Gerhard Friedrich, *Nachrichten über Völker Sibiriens (1736-1742)*, hrsg. von Chelimskij, Evgenij A. Institut für Finnougristik/Uralistik der Universität Hamburg, Hamburg 2003.
* Walter Krämer (Hrsg.): *Die Entdeckung und Erforschung der Erde'', Brockhaus, Leipzig 1949

## Im Netz
*http://www.histoarktis.de/doku.php?id=expeditionen:1600-1799:1648_deschnjow
*http://www.swiss-chinook-club.ch/index.php?id=139